paragraph_text: Poginuo je u borbi u selu Košutama. U trenutku pogibije bio je kao zapovjednik svih partizanskih odreda u Dalmaciji, s pripadnicima Prvoga splitskoga partizanskoga odreda. Loš početak odlaska splitskog partizanskog odreda u zaleđe nagovještavao je loš završetak. Cijelo su vrijeme imali su probleme s vodičima. 11. kolovoza Splitski se je partizanski odred zaputio u Zagoru, ali ne u punom sastavu, jer se je jedan vod izgubio te su ga ostala dva voda dva sata. 14. kolovoza stigli su iznad sela Košuta umorni, izgladnjeli i bez opskrbe vodom. Dvojica, Vladimir Marković Inđo i Veljko Neškovčin su pošli u selo po opskrbu namirnicama i pićem, ali su ih seljani dočekali s nepovjerenjem. Izašli su iz sela, ali ih je jedan seljak dočekao uperene puške, na što su Marković i Neškovčin zapucali. Pucnjava je privukla ostale seljake, ustaške i talijanske postrojbe i izbila je borba. Kovačević je poginuo među prvima, što je utjecalo na moral boraca.